**Organizácia vyučovania pre školský rok 2020/2021 v materskej škole**

V materskej škole bude výchovno-vzdelávací proces prebiehať v čase **od 6:30 do 16:00** v štyroch triedach s maximálnym počtom 20 detí v skupine. Od 2. 9. 2020 je otvorený novovybudovaný pavilón, ktorý má samostatný vchod . V každej časti materskej školy je vyčlenená izolačná miestnosť.

**V prvý deň je potrebné priniesť všetky veci potrebné k pobytu v MŠ** (2x rúško, papierové vreckovky, prezuvky, náhradné oblečenie a pyžamo). Do priestorov škôlky je zakázané nosiť vlastné hračky. Pred vstupom do triedy zákonný zástupca umyje dieťaťu ruky v umyvarke bežným spôsobom.

Dieťa do materskej školy vstupuje vždy v sprievode zákonného zástupcu, ktorý v prvý deň pri rannom filtri **odovzdá zamestnancovi školy vyplnené tlačivo**:

**- vyhlásenie zákonného zástupcu dieťaťa pred začiatkom nového šk. roka 2020/2021**

**Po každom prerušení dochádzky dieťa do materskej školy v trvaní viac ako tri dni** predkladá písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie**:**

**- vyhlásenie zákonného zástupcu o bezinfekčnosti**

Bez vyplnenia a odovzdania týchto dokumentov **nebude dieťa prijaté do zariadenia.**

Každé ráno bude vykonaný ranný filter podľa štandardných pravidiel s prípadným meraním teploty a povinnou dezinfekciou rúk. **V prípade podozrenia na akútne ochorenie** (nielen na COVID-19) **a zvýšenej teploty** (opakované meranie nad 37,2 0C) **nebude dieťa prijaté.**

Ak dieťa v priebehu dňa vykazuje niektorý z možných príznakov COVID-19, dieťa si bezodkladne nasadí rúško a bude nutné umiestniť ho do samostatnej miestnosti, nasadiť mu rúško a kontaktovať zákonných zástupcov, ktorí ho **povinne a bezodkladne vyzdvihnú**.

**Povinnosti zákonného zástupcu:**

**-** Vstupuje do priestorov MŠ vždy s rúškom.

- Zodpovedá za dodržiavanie hygienicko–epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy v zmysle aktuálnych opatrení Úradu verejného zdravotníctva SR (nosenie rúšok, dodržiavanie odstupov, dezinfekcia rúk).

- Odovzdáva dieťa výhradne zamestnancovi materskej školy.

- Predkladá pri prvom nástupe dieťa do materskej školy čestné prehlásenie alebo po každom prerušení dochádzky dieťa do materskej školy v trvaní viac ako tri dni predkladá písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie.

- Rešpektuje pravidlá nosenia hračiek a iného materiálu alebo pomôcok z domáceho prostredia do materskej školy.

- V prípade, že u žiaka je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa vylúčené z výchovno – vzdelávacieho procesu.

- Ak dieťa v priebehu dňa vykazuje niektorý z možných príznakov COVID-19zákonný zástupca si ho povinne a bezodkladne vyzdvihnú.